Makó FC-BKV Előre 0-2
A labdarúgó NB II Keleti csoportjában a hétvégén a 25. fordulót rendezik. A Makó FC (6.) vasárnap 16 (!) órától az Erdei Ferenc téri sporttelepen a BKV Előrét (11.) fogadja.
Vége: Makó--BKV Előre 0--2 90. perc: lassan lepereg a meccs, amelyen elcsendesedett a bíró iránti népharag. 88. perc: Csikós helyett Molnár A. 83. perc: Namuquita lépett ki a bal oldalon, az ötös sarkáig vitte a labdát, majd ballal keresztbelőtt a kapu előtt, de belül lemaradtak a társak. 81. perc: Gajda h. Vég. 79. perc: Schreiber h. Nagy A. 76. perc: Nagy A. kezére pattant a labda , mehet tovább 75. perc: Gajda balos lövését hárította lábbal Halász. 74. perc: Nagy A. sárga lapja. 73. perc: Fazakas bal oldali szabadrúgása után Baranyai előbb Halászba lőtt, majd másodszorra már a bal aslóba passzolt, 0--2. 73. perc: 0--2. 69. perc: a bajnokságban Varga R. n+1. sárga lapja. 68. perc: Halgas helyett Namuquita 67. perc: Bány helyett Kulacsk érkezik. 66. perc: Csopaki közel lövése ment szgletre Krucsóról. 60. perc: Bány 24 m-es szabadrúgása akadt el a sorfalban. 58. perc: Gajda lépett ki egyedül, Halász lábbal védte a ziccert, a kipattanót Fazakas rúgta kapura, de Halász ekkor is védett. Aztán Halász kiment reklamálni, amelyért sárgát kapott. 54. perc: emberhátrányban is jobb most a Makó, még eredmény nélkül. 51. perc: két veszélyes makói helyzet, de kimaradtak. Start! Varga R. mezt cserélt, mert véres lett az előző, de az újon nincs szám, megint másikat kell felvennie, így aztán késik a kezdés. Vége a félidőnek, vezet a BKV Előre 1--0-ra, amely egy kicsivel többet tett a győzelemért az első játékrészben, mint a Makó FC. 45. perc: Gyarmati játékvezető nem kerül be a makói almanachba, mint kedves vendég... 44. perc: Csikós lőtt 20 m-ről éppen fölé, Halász rajta volt. 43. perc: Bánynak is jutott a sárgából. 40. perc: Varga orrát találja el Csikós keze, Vargát ápolják, sárga nincs... 33. perc: Török 17 m-es szabadrúgását védte frissen Halász. 32. perc: Csák helyett Halász érkezik, mert kell egy kapus. 30. perc: Czirbus piros lapott kapott, mert Nagy A. eljátszotta a nagyhalált a 16-oson kívül. Hát... 27. perc: Fazakas szabadrúgása után Nagy A. elől ment egy védő, majd Sebők szögletét blokkolja Krucsó. 24. perc: Bány bal oldali szöglete után a labda Varga fejéről pattant fölé-mellé. 22. perc: ezúttal Török már nem hibázott: szép támadásnál lábról lábra járt a labda, amelynek végén Török egy állítást követően a 11-es pontról a bal alsóba belsőzött, 0--1. 22. perc: 0--1. 20. perc: Török lépett ki egyedül két védő között, szerencsére Czirbus nem ette a cselt, így jobbra vetődve hárított, a kipattanót pedig Csopaki emelte fölé a 16-osról. 15. perc: Tóth I. kapott sárgát buktatásért. 14. perc: Tarczy és Schreiber kakaskodásért kapott sárgát. Jön Bány szöglete, eredmény nélkül. 13. perc: Bány 31 m-ről ívelt az ötösre, Varga valahogy középre segítette, Schreiber vagy Csák -- nem lehetett a kavarodásban látni, melyikük -- rálőtte a labdát, Tarczy lábbal védett. 11. perc: jön a második a másik oldalról, Sebők beadta, Czirbus egy kicsit mellényúlt, de így megzavarta Baranyait, akiről végül kipattant a labda. 10. perc: az első szöglet, amelyet a frissebbnek tűnő BKV rúghat. Fazakas végzi el, Bány a rövidnél kifejelte. 8. perc: Czirbus védte Csikós 12 m-es lövését, amely laposan érkezett volna a kapu bal alsó sarkába. 3. perc: Makrai rúgott a labdába 23 méterről szabadrúgásból, messzire hallatszott a labda sírása, úgy fájt neki... Start! Fehér-fekete a hazai, sárga-kék a fővárosi szerelés. Jó hír: a kameruni labdarúgó, Ngalle lett 2009-ben Makó város év sportolója. Remek az idő, csodás a pálya, mégha hullámos is, de az eső jót tett neki, így aztán akár egy kiváló meccset is láhatnak a szurkolók a szokatlan időpontban kezdődő találkozón, amely a Makó KC--Kiskunmajsa (18 óra) NB II-es férfi kézilabda-rangadó miatt startol 16 órakor. A kezdők, Makó: Czirbus -- Rakonczai, Tóth I., Szamosszegi, Krucsó -- Varga R., Magyar Gy., Puskás Cs. -- Csák, Schreiber, Bány. Edző: Kolozsvári János. BKV Előre: Tarczy -- Fazakas, Makrai, Baranyai, Sebők -- Halgas, Nagy A., Csikós, -- Csopaki, Török -- Gajda. Edző: Soós Imre. Játékvezetők: Gyarmati II. (Szpisják, Viczián). – A heti edzésmunkánkat sok minden hátráltatta: sérülések, magánéletbeli elfoglaltságok, a hatalmas eső, így cseppet sem ideális állapotban fogadjuk a BKV Előrét – mondta Kolozsvári János, a Makó trénere. – Azt a fővárosi csapatot látjuk vendégül, amely a Kazincbarcikához hasonlóan tavaszra „megizmosodott", és 2009 októbere óta csak az előző fordulóban szenvedett vereséget. Régen győztünk már, de ahhoz, hogy újra sikerüljön, elvárom minden, a pályára kifutó játékostól, hogy minimum lelkes legyen, szakadjon meg magáért, a csapatáért, a szurkolóinkért és a városért, amelyet képvisel. És talán akkor azokat a buta gólokat is elkerüljük, amelyeket mostanában kaptunk. Ngalle és Podonyi térde sem jó, ők nem játszanak, Bány és Schreiber viszont Kolozsvári edző rendelkezésére áll. DM/DV GRAFIKA